آيت‏ اللَّه حاج شيخ محمدعلي حقّي سرابي 1307 هجری شمسی ایلینده سراب شهرینده دونیایا گؤز آچدی. او اسلامی علملری مقدمات و عالی سطحلرینده تبریزده و قم شهرینده باشا وئرندن سونرا نجفه یوللانیب آیات عظام سید ابوالقاسم خویی و محسن حکیم کیمی عالملرین محضریندن فیض آپاردی. سونرالار سيد ابوالقاسم خويي و سيد محمد حجت كوه كمره‏اي کیمی بؤیوک عالملریدن اجتهاد اجازه‌سی آلیب قم شهرینده تدریس و تألیفه باش قوشدو. او تهرانین امام حسین (ع) مسجدی‌نین کناریندا علمیه حوزه‌سی بناسین قویدو و اوردان ضد پهلوی حرکتلرینی رهبرلیق ائلیردی.